Lucas Biglia

Lucas Rodrigo Biglia (sündinud 30. jaanuaril 1986 Mercedeses) on Argentina jalgpallur, kes mängib Türgi kõrgliigaklubis İstanbul Başakşehir poolkaitsjana.

Biglia alustas klubikarjääri Argentina klubis Argentinos Juniors. 2005. aasta liitus ta klubiga Independiente. 2006. aasta juulis sõlmis ta Belgia kõrgliigaklubiga Anderlecht."L'Argentin Lucas Biglia quatre ans à Anderlecht (prantsuse keeles). Lalibre.be. 20. mai 2006. Vaadatud 07.07.2015 Ta on tulnud klubiga neljal korral Belgia meistriks ning võitnud ühe karika ja neli superkarikat.

Aastatel 2013–2017 mängis ta Lazios. 2017. aastal sõlmis ta kolmeks aastaks lepingu Milaniga."UFFICIALE: BIGLIA È ROSSONERO". A.C. Milan. 16.7.2017. Vaadatud 1.7.2018 2020. aastal liitus ta äsja Türgi kõrgliigasse tõusnud Fatih Karagümrükiga.

 Koondisekarjäär 
Biglia esindas Argentinat U17-koondises 2003. aasta noorte maailmameistrivõistlustel ja U20-koondises 2005. aasta juunioride maailmameistrivõistlustel.

Debüüdi Argentina rahvuskoondises tegi ta 2011. aasta veebruaris sõprusmängus Portugaliga. Esimese ja ainsa värava lõi ta rahvuskoondises 17. novembril 2015 MM-i valikmängus Colombia vastu.

Ta on esindanud riiki rahvuskoondises 2014. ja 2018. aasta maailmameistrivõistlustel ning kolmedel Copa América meistrivõistlustel.

Pärast ebaõnnestunud 2018. aasta maailmameistrivõistlusi, kus Argentina langes konkurentsist kaheksandikfinaalis, otsustas Biglia koondisekarjääri lõpetada."Mascherano lõpetas koondisekarjääri, Agüero ja Sampaoli jätkavad". sport.err.ee. 30.6.2018. Vaadatud 1.7.2018 Ta mängis Argentina koondises 58 mängu.

 Saavutused 
Anderlecht
Belgian Pro League: 2006–07, 2009–10, 2011–12, 2012–13
Belgia karikas: 2007–08
Belgia superkarikas: 2006, 2007, 2010, 2012

 Viited 

Kategooria:Argentina jalgpallurid
Kategooria:RSC Anderlechti mängijad
Kategooria:Rooma Lazio mängijad
Kategooria:AC Milani mängijad
Kategooria:Serie A mängijad
Kategooria:Sündinud 1986